CPALL วิ่งแรงรอบ 6 เดือน เริ่มมีปัจจัยหนุน-กำไร Q2-Q3 โดดเด่นต่อเนื่อง
CPALL วิ่งแรงรอบ 6 เดือน เริ่มมีปัจจัยหนุน-กำไร Q2-Q3 โดดเด่นต่อเนื่อง ณ เวลา 10.57 น. อยู่ที่ 44.50 บาท บวก 2.00 หรือ 4.71%
13 พ.ค. 2558

ผู้สื่อข่าวรายงานว่า ราคาหุ้น บริษัท ซีพี ออลล์ จำกัด (มหาชน) หรือ CPALLณ เวลา 10.57 น. โดยเปิดตลาดที่ 44.75 บาท ระหว่างวันแตะระดับสูงสุดที่ 45.25 บาท โดยนับว่าเป็นการปรับตัวขึ้นสูงสุดในรอบ 6 เดือนนับตั้งแต่วันที่ 5 พ.ย.57 และปรับตัวแตะระดับต่ำสุดที่ 44.25 บาท มูลค่าการซื้อขาย 1.81 พันล้านบาท

บล. เอเซีย พลัส ระบุในบทวิเคราะห์(13 พ.ค.) แนะนำ “ซื้อ” CPALL ราคาเป้าหมาย 53.00 บาท/หุ้น มองว่าเกิดสัญญาณบวกแรกหลังการซื้อ MAKRO นับว่าเป็นครั้งแรกในรอบกว่า 7 ไตรมาสหลังซื้อ MAKRO ที่เริ่มเห็นกำไรเติบโตสูง และคาดยังเห็นการเติบโตต่อเนื่องช่วงที่เหลือของปี จะเป็นปัจจัยหนุนให้กลับมา Outperform ได้อีกครั้ง
อีกทั้ง กำไรงวดไตรมาส 1/58 โดดเด่น จากค่าใช้จ่ายการเงินลดลง และคาดกำไรช่วงที่เหลือจะเห็นการเติบโตที่ดีต่อเนื่องโดยเฉพาะไตรมาส 2/58 และไตรมาส 3/58 ซึ่งผลักดันจากทั้ง MAKRO น่าจะมีการเติบโตสูงสุดในรอบปี 
ทั้งนี้ แม้ในระยะสั้น จะมี sentiment เชิงลบจากกระแสต่อต้านร้าน 7-11 แต่เชื่อว่ายังไม่มีผลกระทบอย่างมีนัยฯนักและจะกินระยะเวลาไม่นาน โดยจากการศึกษาพบว่า ทุกๆ ยอดขายที่หายไป 10% ในระยะเวลา 5 วัน จะมีผลต่อฐานกำไรราว 0.1% และ Fair value ลดลง 0.05 บาท (ตามตารางด้านหลัง)
ขณะที่อีกประเด็น คือ บริษัทเผยคำพิพากษาของศาลชั้นต้นประเด็น CPALL ถูกฟ้องร้องเรียกค่าเสียหายจากการคิดอัตราแลกเปลี่ยนของราคาหุ้นเกี่ยวกับการทำเทนเดอร์ออฟเฟอร์หุ้น MAKRO (มิ.ย. 2556)(รายละเอียดด้านหลัง) โดยคำตัดสินให้ CPALL ต้องจ่ายค่าเสียหายเป็นเงิน 104.7 ล้านบาท แต่บริษัทจะมีการอุทธรณ์ต่อไป หรือหากในกรณีต้องบันทึกค่าเสียหายดังกล่าว จะคิดเป็นเพียง 0.8% ของฐานกำไร ทำให้ยังคงประมาณการเดิมไว้ โดยคาดกำไรปีนี้จะเติบโตโดดเด่นถึง 30% ทั้งนี้ CPALL ยังน่าสนใจเข้าลงทุน และเลือกเป็น Top pick ของกลุ่ม 